Omnibus presentibus et futuris sancte matris ecclesie filiis, frater Petrus Sancti Benigni Divionensis humilis abbas, in [ve]ro salutari salutem, quod scimus loquimur et quod vidimus testamur, unde universitati vestre notum facimus, Oddo de Vergeiaco nepos Evrardi prepositi Divionensis Ierosolimam profecturus in presentia nostra concessit in elemo[si]nam ecclesie Cisterciensi unum sextarium olei, quod quidam homo suus de Veona Benedictus de Roura nom[…] pro tenemento quod idem homo a prefato Oddone tenet, singulis annis prefate ecclesie tamdiu persolvet, donec idem Oddo ab itinere Ierosolimitano fuerit reversus. Si vero eum in eodem itinere mori contigerit, prefatum hominen cum memorato tenemento iam dicte ecclesie concessit in perpetuum, qui sepedictum oleum eidem ecclesie in festivitate sancti Martini annuatim in perpetuum persolvet. Quod si eum redire contigerit, idem homo a prefata pensione liber erit. Hoc laudavit Margarita soror sua. Huius rei testes sunt : ego Petrus abbas qui ne super hoc malignantium cavillatione in posterum valeat dubitari, presentem cartam in testimonium fieri, et sigilli nostri feci munimine roborari, Gualterius de Orgeolo monachus Divionensis, et magister Remigius, Petrus Chauchart, Christianus de Burgo, Arnaudus Fautraus, Berenz Chartereis, Dominicus conversus Cistercii. Actum est hoc anno Verbi Incarnati Mo Co LXXXo VIIIIo.